CELEX: 32021R1370
Language: sl
Date: 2021-08-06 00:00:00
Title: Izvedbena uredba Komisije (EU) 2021/1370 z dne 6. avgusta 2021 o uvrstitvi določenega blaga v kombinirano nomenklaturo

17.8.2021   
               
               
                  SL
               
               
                  Uradni list Evropske unije
               
               
                  L 294/11
               
            
         IZVEDBENA UREDBA KOMISIJE (EU) 2021/1370
         z dne 6. avgusta 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2021
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Raven pravokoten izdelek (ki meri približno 2,50 m × 2,50 m) iz lahkega tkanega tekstilnega materiala (100 % poliestrska vlakna), na eni strani prevlečen s plastično maso (PVC), ki je ni mogoče videti s prostim očesom, z zadrgo, prišito na robove treh stranic, s katero se poveže s šotorom.
                        Na podlagi informacij na embalaži je izdelek predstavljen kot stranska stena šotora. Uvaža se samostojno (brez strehe, drugih sten in brez podporne konstrukcije).
                     
                     
                        6307 90 98 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 7(f) k oddelku XI ter besedilo oznak KN 6307 , 6307 90  in 6307 90 98 .
                        Uvrstitev izdelka kot ponjava pod oznako KN 6306 12 00  je izključena, ker so ponjave večinoma izdelane iz težke tkanine in se uporabljajo za zaščito blaga pred slabim vremenom (glej tudi pojasnjevalne opombe harmoniziranega sistema k tarifni številki 6306  (1)). Zadrge, ki so prišite na izdelek, in lahki material kažejo, da izdelek ni primeren/predviden za uporabo kot ponjava z oznako KN 6306 12 00 .
                        Poleg tega izdelka ni mogoče uvrstiti med šotore pod oznako KN 6306 22 00 , ker izdelek zaradi svojih objektivnih značilnosti nima bistvenega značaja popolnega izdelka (šotora) v smislu splošnega pravila za razlago kombinirane nomenklature 2(a). Tudi iz njegovih objektivnih značilnosti ni razvidno, ali naj bi se izdelek uporabljal kot del šotora, paviljona ali drugega izdelka.
                        Tarifna številka 6307  obsega druge gotove izdelke iz katerega koli tekstilnega materiala, če niso vključeni v druge tarifne številke oddelka XI. Zajema tudi gotove ravne zaščitne plasti, razen ponjav in talnih plasti iz tarifne številke 6306  (glej tudi pojasnjevalne opombe harmoniziranega sistema k tarifni številki 6307 , prvi odstavek in drugi odstavek, (8)).
                        Zato je treba izdelek uvrstiti pod oznako KN 6307 90 98  kot „drugi gotovi tekstilni izdelki“.